เรื่องร้องเรียน: อยากทราบ เรื่องการขายของริมฟุตบาททางเท้า ว่าสามารถขายได้มั้ยคะ เพราะทางเขตไม่ให้ขายค่ะ พ่อค้าแม่ขายเดือดร้อนมากค่ะ   รบกวนด้วยนะคะ
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า ปัจจุบันสำนักงานเขตบางกอกใหญ่มิได้นิ่งนอนใจ แต่อย่างใด ได้จัดทำหนังสือถึง ผู้อำนวยการสำนักเทศกิจ ตามหนังสือที่ กท ๕๗๐๐/๒๘๑๕ ลงวันที่ ๒๑ กรกฎาคม ๒๕๖๕ เรื่อง ขอเสนอแผนดำเนินการรับฟังความคิดเห็นของประชาชนและผู้มีส่วนได้เสียเพื่อ ขอความเห็นชอบการกำหนดพื้นที่ทำการค้า ซึ่งขณะนี้อยู่ในขั้นตอนการพิจารณาดำเนินการของสำนักเทศกิจ เพื่อสำนักงานเขตบางกอกใหญ่จะได้ดำเนินการในส่วนที่เกี่ยวข้องต่อไป
ความเห็นของผู้แจ้ง: เป็นอย่างไรบ้าง
พื้นที่: แขวงวัดท่าพระ เขตบางกอกใหญ่ กรุงเทพมหานคร